Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4678

153. cikk Az Európai Közösségek Tanácsa Főtitkárságának levéltárában letétbe helyezett nemzetközi megállapodások egy-egy hitelesített másolatát a főtitkár juttatja el a Görög Köztársaságnak. 2004/60/II. szám MELLÉKLETEK I. MELLÉKLET A csatlakozási okmány 21. cikkében hivatkozott lista I. VÁMJOGSZABÁLYOK 1. A Tanács 1968. szeptember 27-i 1496/68/EGK rendelete (HL L 238. szám, 1968.9.28., 1. o.), amelyet az 1972. évi csatlakozási okmány (HL L 73. szám, 1972.3.27., 14. o.) módosított. Az 1. cikk helyébe a következő szöveg lép: „A Közösség vámterülete magában foglalja: – a Belga Királyság területét, – a Dán Királyság területét, a Feröer-szigetek kivételével, – azon német területeket, amelyekre az Európai Gazdasági Közösséget létrehozó szerződés alkalmazandó, Heligoland szigete és Büsingen területe kivételével (1964. november 23-án a Németországi Szövetségi Köztársaság és a Svájci Államszövetség között létrejött szerződés), – a Görög Köztársaság területét, – a Francia Köztársaság területét, a tengerentúli területek kivételével, – Írország területét, – az Olasz Köztársaság területe, kivéve Livigno és Campione d’Italia területeit, valamint a Luganói-tó nemzeti vizeit a part és a Ponte Tresa és Porto Ceresio közötti terület politikai határa között, – a Luxemburgi Nagyhercegség területét, – a Holland Királyság európai területét, – Nagy-Britannia és Észak-Írország Egyesült Királysága, valamint a Csatorna-szigetek és a Man-sziget területét.” 2. A Tanács 1968. július 30-i 68/312/EGK irányelve (HL L 194. szám, 1968.8.6., 13. o.), amelyet az 1972. évi csatlakozási okmány (HL L 73. szám, 1972.3.27., 14. o.) módosított. A melléklet a következő szöveggel egészül ki: „Görög Köztársaság – ΧΩΡΟΙ ΠΡΟΣΩΡΙΝΗΣ ΕΝΑΠΟΘΕΣΕΩΣ (Τελωνειακός Κώδιξ, άρθρα 22, 23 και 67)”.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes